# Scrapie

L'scrapie és una malaltia fatal i degenerativa que afecta el sistema nerviós d'ovelles i cabres. Es classifica dins de les encefalopaties espongiformes transmissibles i, com altres malalties similars, es creu que pot estar causada per un prió, una proteïna mal plegada infecciosa.

## Transmissió

L'scrapie afecta a animals d'entre 3 i 5 anys majoritàriament. La forma més comuna de transmissió és de mare a xai a través de la ingestió de líquids de la placenta o l'al·lantoide. El prió també pot entrar a un individu a través de talls a la pell. Un estudi va afirmar que la llet d'ovelles infectades pot transmetre el prió, però els xais de l'experiment es van infectar els uns als altres, dificultant l'análisi del risc d'infecció. A més a més, l'estudi no va durar prou per a poder veure els símptomes, simplement es va trobar proteïnes anormals al cos del bestiar.
La patogènesi de l'scrapie involucra el sistema limfàtic. Un cop el prió s'absorbeix als intestins, aquests s'acumulen als nòduls limfàtics, especialment a les plaques de Peyer de l'intestí prim. Finalment, l'agent infecciós arriba al cervell, sovint a través de la medul·la espinal o del bulb raquidi, pujant pel sistema nerviós simpàtic o parasimpàtic respectivament.
L'scrapie no és transmissible a humans.

## Símptomes

Inicialment els canvis són lleugers; simplement hi ha petits canvis en la conducta del bestiar i un augment de la masticació. Més endavant es desenvolupa atàxia i altres afectacions neurològiques. Un dels símptomes més característics d'aquesta malaltia és que els animals es graten o mosseguen fins a arrencar-se la llana o la pell. El nom scrapie prové d'aquest símptoma, ja que en anglès scrape vol dir gratar. Altres símptomes inclouen fer petar els llavis excessivament, dificultats per caminar i convulsions. A l'etapa final de la malaltia apareix anorèxia, pèrdua de pes, letàrgia i la mort.
No hi ha tractament per l'scrapie.

## Malalties relacionades

Una malaltia relacionada amb l'scrapie és l'encefalopatia espongiforme bovina, una malaltia priònica que afecta els bovins. Tot i que no se sap amb certesa, hi ha una hipòtesi que diu que l'encefalopatia espongiforme bovina va començar per la ingesta de pinsos elaborats a partir de restes d'ovelles infectades per scrapie.

## Referències

* ↑ Detwiler LA «Scrapie». Rev. - Off. Int. Epizoot., 11, 2, 1992, pàg. 491–537. PMID: 1617202.
* ↑ Hunter N «Scrapie: uncertainties, biology and molecular approaches». Biochim. Biophys. Acta, 1772, 6, 2007, pàg. 619–28. DOI: 10.1016/j.bbadis.2007.04.007. PMID: 17560089.
* ↑ https://www.fda.gov/BiologicsBloodVaccines/SafetyAvailability/ucm111482.htm
* ↑ Scrapie reviewed and published by WikiVet, accessed 12 October 2011.
* ↑ Foster, James D.; Goldmann, Wilfred; Hunter, Nora «Evidence in Sheep for Pre-Natal Transmission of Scrapie to Lambs from Infected Mothers» (en anglès). PLoS ONE, 8, 11, 18-11-2013, pàg. e79433. DOI: 10.1371/journal.pone.0079433. ISSN: 1932-6203. PMC: PMC3832582. PMID: 24260219.
* ↑ Konold, Timm; Bone, Gemma; Vidal-Diez, Alberto; Tortosa, Raul; Davis, Andrew «Pruritus is a common feature in sheep infected with the BSE agent» (en anglès). BMC Veterinary Research, 4, 1, 2008, pàg. 16. DOI: 10.1186/1746-6148-4-16. ISSN: 1746-6148. PMC: PMC2390527. PMID: 18445253.
* ↑ Heggebø, Ragna; Press, Charles McL.; Gunnes, Gjermund; Inge Lie, Kai; Tranulis, Michael A. «Distribution of prion protein in the ileal Peyer’s patch of scrapie-free lambs and lambs naturally and experimentally exposed to the scrapie agent». Journal of General Virology, 81, 9, 2000, pàg. 2327–2337. DOI: 10.1099/0022-1317-81-9-2327.
* ↑ van Keulen, L. J.; Schreuder, B. E.; Vromans, M. E.; Langeveld, J. P.; Smits, M. A. «Pathogenesis of natural scrapie in sheep». Archives of Virology. Supplementum, 16, 2000, pàg. 57–71. ISSN: 0939-1983. PMID: 11214935.
* ↑ National Scrapie Education Initiative. «Scrapie Fact Sheet». National Institute for Animal Agriculture. Arxivat de l'original el 12 de desembre 2020. [Consulta: 4 desembre 2011].
* ↑ Rolf, George. «From Sheep to Humans: Scrapie and Creutzfeldt–Jakob Disease». Ecclectica. Arxivat de l'original el 27 d’agost 2011. [Consulta: 4 desembre 2011].
* 1 2 3 4 «Scrapie - WikiVet English» (en anglès). [Consulta: 13 setembre 2018].
* ↑ «Clinical signs, histopathology and genetics of experimental transmission of BSE and natural scrapie to sheep and goats». Vet. Rec., 148, 6, 2001, pàg. 165–71. DOI: 10.1136/vr.148.6.165. PMID: 11258721.
* ↑ «scrapie | enciclopedia.cat». [Consulta: 17 novembre 2023].